SZON Szabolcs-Szatmár-Bereg Nyíregyháza hírei Brand a lelke mindennek Brand a lelke mindennek	2017.05.17 10:38	A Turisztikai Világszervezet tanácskozásai is monumentálisak	Nyíregyháza – Nyíregyháza exkluzív lehetősége: a világszervezet társult tagjává válhat.	Reális, hogy Madrid ékessége a Real is, de a nyíregyházi delegációt nem a Bernabéu Stadion vonzotta, hanem célirányosan a Turisztikai Világszervezet (United Nations World Tourism Organization – UNWTO) központját keresték fel. A 156 országot tömörítő grandiózus közösség 105. végrehajtó tanácsi ülését rendezték a spanyol fővárosban.
A konzultációk után egy új világ tárulhat elénk.
Pozitív visszaigazolások
– Mindent elárul a szerepünk jelentőségéről az a tény, hogy Nyíregyháza lesz az első magyar város, amelyik társult tagjává válhat az UNWTO-nak – summázta dr. Kovács Ferenc polgármester. Megjegyezte, hogy köszönettel tartoznak Somogyi Zoltánnak, aki támogatta a kérelmüket.
– Kizárólag országok alkotják a rendes tagokat, a társult tagok között hazánkból eddig csak az Edutus Főiskolát és a Magyar Turisztikai Ügynökséget vették fel a nagy múltú szervezetbe. A jelenlegi városvezetés 2010-ben prioritásként határozta meg a turizmus élénkítését, aminek egyebek mellett gazdaságfejlesztő, munkahelyteremtő hatása is van. – Az eltelt hét év bizonyította az elképzeléseink megalapozottságát, és azt, hogy jó úton járunk. A brand önmagáért beszél, a város országos díjai, elismerései pozitív visszaigazolások. Épül a négycsillagos szálloda Sóstón, és további komoly fejlesztések indulhatnak be a közeljövőben.
– Sokat kellett tenni azért, hogy a világ legnagyobb turisztikai szervezetéhez társuljon városunk. A prezentációk és a konzultációk után egy új világ tárulhat elénk – fogalmazott a Nyíregyházi Turisztikai Nonprofit Kft. ügyvezetője.
– Kíváncsiak voltak a konkrét eredményeinkre, a testvérvárosi kapcsolataink hatékonyságára, a családbarát turizmusunkra. A szakmai siker egyúttal komoly kihívás is, melynek igyekszünk megfelelni a jövőben.
UNWTO-história
A Hivatalos Turista Propaganda Szervezetek Nemzetközi Szövetsége 1924-ben alakult meg, amely az ezt következő évben Hágában megtartotta első kongresszusát 14 európai ország részvételével. A szervezet International Union of Offical Travel Organizations néven alakult újjá a második világháború után. Annak átalakulásával jött létre 1975-ben a Turizmus Világszervezete (UNWTO).
Élénkül a turizmus világa
Somogyi Zoltán, a Turisztikai Világszervezet főtitkárhelyettese a budapesti Utazás 2017 szakmai konferencián kijelentette:
– Világszinten a turizmus 3–4 százalék közötti növekedésére lehet számítani az idei kedvezőbb gazdasági környezetben, Európában 2–3 százalékos bővülés várható, Magyarország pedig a tavalyi adatok alapján a világ legjobbjai között van a bővülést tekintve. A turistaérkezések száma 3,9 százalékkal (46 millióval) nőtt 2016-ban világszinten, így elérte az 1 milliárd 235 milliót. Az Európai Unió 28 országában 7 százalékkal bővült a nemzetközi turizmus, ezzel a turistaérkezések száma elérte a 499 milliót.
VISSZA A KEZDŐOLDALRA	Címkék: Madrid, Nyíregyháza, turisztika, Turisztikai Világszervezet, UNWTO	0Hozzászólás	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	Még	1000
Csenger hírei	A tej élet, erő – nyereség?	Csenger hírei	Remek művek kerülnek ki a dolgos, két kezéből	Borsod-Abaúj-Zemplén	A Digi megvásárolja az Invitel lakossági üzletágát	Borsod-Abaúj-Zemplén	Hőség – Szombaton országszerte zivatarokra is figyelmeztetnek	Nyíregyháza hírei	Karikagyűrűvé változott a szerelemlakat	Nyíregyháza hírei	Köszönet az elhivatott életmentőknek	Sporthírek